पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। चुनावी वर्ष में अलग-अलग क्षेत्र की भावी संभावनाओं को लेकर भाजपा सरकार 'विजन डॉक्यूमेंट-2018Ó तैयार करने जा रही है। इस काम का जिम्मा सरकार ने राज्य योजना आयोग को सौंपा है। अगले सप्ताह आयोग अर्नेस्ट एंड यंग कंपनी के साथ अनुबंध करेगी। अनुबंध के मुताबिक कंपनी को दो माह के भीतर डॉक्यूमेंट तैयार करना होगा।
आयोग के सूत्रों के मुताबिक दो दिन पहले देश की चार एजेंसियों को प्रतियोगिता के लिए बुलाया गया था, जिन्हें यह साबित करना था कि कौन अच्छा विजन डॉक्यूमेंट तैयार कर सकता है। इनमें अर्नेस्ट एंड यंग समेत पीडब्ल्यूसी, डिलाइट और विप्रो शामिल थीं। स्पर्धा के बाद आयोग ने अर्नेस्ट एंड यंग कंपनी को डॉक्यूमेंट बनाने का काम दिया है। अनुबंध के साथ ही दो माह की अवधि प्रारंभ होगी। डॉक्यूमेंट के लिए कंपनी को 30 लाख रुपए का भुगतान किया जाएगा। सूत्रों का कहना है कि यही डॉक्यूमेंट विधानसभा चुनाव और लोकसभा चुनाव में भाजपा का चेहरा बनेगा। पार्टी इसे जनता के सामने रखकर अपना विजन बताएगी। कंपनी से कहा गया है कि वह चुनावी वर्ष को ध्यान में रखकर डॉक्यूमेंट पर काम करे।
इन सेक्टरों के अवसर व चुनौतियां शामिल होंगी : डॉक्यूमेंट में कृषि को शीर्ष पर रखा गया है। इसके बाद उच्च शिक्षा, मेडिकल व टेक्निकल एजुकेशन। फिर उभरते हुए क्षेत्र की श्रेणी में बायोटेक्नोलॉजी, सूचना प्रौद्योगिकी व नवकरणीय ऊर्जा को प्राथमिकता दी जाएगी। इसके अलावा प्राकृतिक संसाधनों, वन, खनिज, पर्यावरण, टूरिज्म को रखा जाएगा। आधारभूत संरचनाओं को मजबूती देने के लिए अर्बन, रोड और पॉवर को भी अहम स्थान दिया जाएगा। डॉक्यूमेंट पूरी तरह से अवसर व चुनौतियों पर आधारित होगा।
जरूरत पड़ी तो चुनावी उपयोग करेंगे
॥जिस तरह पंचवर्षीय योजनाएं बनती हैं, ठीक उसी तरह विजन डॉक्यूमेंट तैयार होगा। इससे यह पता लगेगा कि सरकार का लक्ष्य क्या है और उसे कैसे पाया जा सकता है? अगले पांच साल या दस साल में प्रदेश को कहां ले जाना है, यह डॉक्यूमेंट इसमें मदद करेगा। जहां तक पार्टी के चुनाव से इसके उपयोग का सवाल है तो मैं पार्टी की घोषणा-पत्र समिति में हूं। जरूरत पड़ी तो डॉक्यूमेंट का उपयोग करेंगे।
- बाबूलाल जैन, उपाध्यक्ष, राज्य योजना आयोग
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn